Իսկ ավելի լուրջ՝ ինչ-որ մեկը երեւի ինչ-որ պահի ՀՀԿ-ին բացատրեց, որ գոյություն ունի «Վիեննայի կոնվենցիա դիվանագիտական հարաբերությունների մասին», եւ դեսպանատների կարգավիճակը դրանով է կարգավորվում: Այդ կոնվենցիայով դեսպանատան տարածքն անձեռնմխելի տարածք է. ընդամենը: Գոյություն չունի այդպիսի դրույթ, թե դեսպանատան տարածքը պատկանում է այն երկրին, որին պատկանում է դեսպանությունը: ՀՀԿ-ում այդքանը հասկացան, թե չհասկացան, ամեն դեպքում փաստ է, որ ինչ-որ պահից դեսպանատան տարածքը ՀՀ տարածք լինելու եւ այնտեղ աշխատելն էլ ՀՀ-ում ապրել համարելու փաստարկը դադարեցրին տարփողել: